ΕΚΔΡΟΜΉ   ΆΜΦΙΣΣΑ -  ΛΙΒΑΔΕΙΆ

Μια  μέρα  στο σχολείο  καθώς  κάναμε  μάθημα , ξαφνικά   μέσα  στην  τάξη  μπαίνει η  διευθύντρια και μας   ανακοινώνει  ότι  κάποια  παιδιά  θα  πάνε  εκδρομή  στην  Άμφισσα - Λιβαδειά  .Μόλις  άκουσα  το  όνομά  μου ,η  χαρά  μου   ήταν  τόσο  μεγάλη  που  άρχισα  να  μετράω  τις   μέρες αντίστροφά για  την  εκδρομή .

Τελικά μετά  από  πολύ  ανυπομονησία  έφτασε  το  πρωινό  που  θα  φεύγαμε . Μόλις έφτασα  στο  σχολείο  βρήκα  τους  συμμαθητές μου  και  ευχηθήκαμε  ο  ένας στον  άλλον " Καλό  ταξίδι " . Η διαδρομή  ήταν  πολύ  ξεκούραστη , με  τα  παιδιά στο  λεωφορείο  μιλούσαμε και  διασκεδάζαμε  τόσο  πολύ  που  δεν  καταλάβαμε  ότι  φτάσαμε  στην  πόλη  της  Άμφισσας

Η πρώτη  στάση  ήταν  στο  μαγευτικό  κάστρο  της  πόλης  το  οποίο  βρισκόταν  πάνω  σε  λόφο από όπου  είδαμε  την  εντυπωσιακή   θέα .Έπειτα  κατηφορίσαμε στην  παλιά πόλη  της Χάρμαινας   όπου  επισκεφτήκαμε   το  λαογραφικό  μουσείο  στο  οποίο ανακαλύψαμε  πώς επεξεργάζονταν  το  δέρμα  στα  παλιά  χρόνια .

Φεύγοντας  θέλαμε  να  πάμε  στους  Δελφούς   αλλά  το  μουσείο  ήταν   κλειστό  οπότε  ξεκινήσαμε  για  Λιβαδειά . Αυτό  που  μου  έμεινε  από  την  Λιβαδειά  είναι  η  όμορφη  περιοχή  της   Κρύας  .Εκεί βρισκόταν  ένα  δροσερό  ποτάμι μέσα  στα  δέντρα  που  μου  έκανε  πολύ  μεγάλη  εντύπωση .

Κατά  το βραδάκι τακτοποιηθήκαμε  στο  ξενοδοχείο  όπου  ξεκουραστήκαμε  και  φάγαμε .Είχαμε βραδινή  έξοδο όπου  πήγαμε  και  ήπιαμε  ένα  χυμό  ακούγοντας χαλαρωτική  μουσική .

Την  επόμενη  μέρα  επισκεφτήκαμε  δύο  εξαιρετικές  εκκλησίες την  Παναγία  Σκριπού  και  τον  Όσιο Λούκα .Είχαν  πολύ  ωραίες  τοιχογραφίες και  η  αρχιτεκτονική  τους  άψογη . Φύγαμε  έπειτα  και  γυρίσαμε   στη  Λιβαδειά  όπου  εκεί  φάγαμε το  μεσημεριανό μας  στο  ξενοδοχείο  και  κάναμε    μετά  μια  βόλτα .

Την  τρίτη  μέρα   συγκεντρώσαμε  τις  αποσκευές μας  για  να  φύγουμε  προς Γαλαξίδι . Αφού κάναμε  μια  στάση   στην  πόλη  πήγαμε  στο  Ναυτικό  μουσείο. Εκεί  είδαμε  ζωγραφιές που  μας  ταξίδεψαν  μετά  από  λίγη  ώρα  κατευθυνθήκαμε  προς  Ιτέα  όπου  εκεί  φάγαμε  το  μεσημεριανό  μας  γεύμα δίπλα  στη  θάλασσα  .

Κατόπιν  πήγαμε  στις  Θερμοπύλες  και  συγκεκριμένα  στο  μουσείο  σύγχρονης  τεχνολογίας  όπου  μας  έδειξαν  την  ιστορία  των  Θερμοπυλών  , του Λεωνίδα  και  των  τριακοσίων  πολεμιστών  του .

Τέλος  πήραμε το  δρόμο  του  γυρισμού  αφού   είχαμε  εξαντληθεί  πλέον  αλλά  ταυτόχρονα  περάσαμε  τέλεια . Μου  άρεσε  πολύ  αυτή  η  εκδρομή  γιατί  πάνω  απ'όλα είχα  την  καλύτερη  παρέα  και   έμαθα  πολλά  και  ενδιαφέροντα  πράγματα .

Βασιλίνα  Αρσένη

Α1

3 Γυμνάσιο  Τρικάλων